सिर्फ एक बंदा काफ़ी है
सिर्फ एक बंदा काफ़ी है 2023 की हिन्दी भाषा की फ़िल्म है। इसका निर्देशन अपूर्व सिंह कार्की ने किया है और यह ज़ी स्टूडियोज़ और भानुशाली स्टूडियो द्वारा सह-निर्मित है। इस फ़िल्म में मनोज बाजपेयी मुख्य भूमिका में हैं। इसको 23 मई 2023 को ज़ी5 पर डिजिटल रूप से जारी किया गया था और आलोचकों और दर्शकों से काफ़ी हद तक सकारात्मक प्रतिक्रिया के बाद 2 जून 2023 को सीमित सिनेमा घरों में इसे जारी भी किया गया। 2023 के फिल्मफेयर ओटीटी अवार्ड्स में, सिर्फ एक बंदा काफ़ी है को 7 नामांकन प्राप्त हुए। इसने 5 पुरस्कार जीते, जिनमें सर्वश्रेष्ठ वेब ओरिजिनल फिल्म, वेब ओरिजिनल फिल्म में सर्वश्रेष्ठ निर्देशक (कार्की) और वेब ओरिजिनल फिल्म में सर्वश्रेष्ठ अभिनेता (बाजपेयी) शामिल हैं।